Wellington, soms deur die toedoen van ŉ skeidsregter soos in 2016, was die afgelope 15 jaar dikwels die plek waar die Blitsbokke se sewesveldtog begin skeefloop het na ŉ goeie begin in die Wêreldreeks.
Maar, en dis ŉ redelike groot maar, die Suid-Afrikaners moet eers by Fidji en Australië in die groepronde verbykom. En hulle moet nie Japan lig kyk nie, want so onlangs as in die Rio Spele het Japan vir Nieu-Seeland geklop.
Dit is ook so in die geval van Cecil Afrika, wat in 46 toernooie die meeste punte, 1167, vir die Blitsbokke agter sy naam kan skryf. Dit is 242 meer as die 925 punte van die legendariese Fabian Juries.